text: Stak kæresten med køkkenkniv
  06 januar 2012 kl. 07.40
  En 37-årig mand blev stukket i armen med en køkkenkniv, da et kærestepar ved midnatstid gik til korporligheder under et skænderi i Brøns ved Tønder.
  Det var en 36-årig kvinde, som stak med kniven. Hun blev tilbageholde, da en tilkaldt ambulance kom til stedet.
  Kvinden fremstilles i grundlovsforhør kl. 11.30 i Sønderborg. Hun sigtes for vold, oplyser lederen af lokalpolitiet i Tønder, politikommissær Svend Erik Paulsen, til TV SYD. 
  
  Overvejer sigtelse
  Skænderiet blev til lidt mere end normale husspetakler, da den 36-årige kvinde angreb sin kæreste med køkkenkniven. Han blev ramt i armen og i det ene ben. Skaderne viste sig dog at være overfladiske, da han blev undersøgt på sygehuset i Aabenraa. 
  Kæresteparret, der er kendt af politiet, skal i formiddag afhøres nærmere om, hvad der passerede. Først derefter vil juristerne tage stilling til, om sagen er alvorlig nok til en fremstilling.
  